નિવેદનમાં મોદીએ કહ્યું હતું કે, આતંકવાદ સામેની લડાઇમાં ભારત ઇંડોનેશિયાની પડખે ઉભું છે. અમે તાજેતરમાં થયેલા આતંકી હુમલાની નિંદા કરીએ છીએ, જેમાં અનેક લોકોએ પોતાનો જીવ ગુમાવ્યો હતો. સાથે જ મોદીએ કહ્યું હતું કે ભારતની એક્ટ ઇસ્ટ પોલીસની સાથે સાથે SAGAR (સિક્યુરિટી એન્ડ ગ્રોથ ફોર ઓલ ઇન ધ રિઝન)નું વિઝન છે. ભારત અને ઇન્ડોનેશિયા વચ્ચે થયેલા કરારમાં દ્વિપક્ષિય સંબંધો મજબૂત કરવામાં ખૂબ મદદ મળશે. આ પ્રકારની પીડાદાયક ઘટનાઓ સંદેશ આપે છે કે, આતંકવાદ સામે લડવા વૈશ્વિકસ્તર પર કરવામાં આવી રહેલા પ્રયાસોમાં હજી વધારે ઝડપ લાવવાની જરૂર છે.